CELEX: 32019D1393
Language: fi
Date: 2019-09-10 00:00:00
Title: Neuvoston päätös (EU) 2019/1393, tehty yhteisymmärryksessä komission puheenjohtajaksi valitun kanssa, annettu 10 päivänä syyskuuta 2019, niiden muiden henkilöiden luettelon hyväksymisestä, jotka neuvosto esittää nimitettäväksi komission jäseniksi

10.9.2019   
               
               
                  FI
               
               
                  Euroopan unionin virallinen lehti
               
               
                  LI 233/1
               
            
         NEUVOSTON PÄÄTÖS (EU) 2019/1393,
         tehty yhteisymmärryksessä komission puheenjohtajaksi valitun kanssa,
         annettu 10 päivänä syyskuuta 2019,
         niiden muiden henkilöiden luettelon hyväksymisestä, jotka neuvosto esittää nimitettäväksi komission jäseniksi
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 17 artiklan 3 ja 5 kohdan sekä 7 kohdan toisen alakohdan,
         ottaa huomioon Euroopan komission jäsenten lukumäärästä 22 päivänä toukokuuta 2013 annetun Eurooppa-neuvoston päätöksen 2013/272/EU (1),
         sekä katsoo seuraavaa:
         
                     (1)
                  
                  
                     Eurooppa-neuvoston päätöksellä 2014/749/EU (2) nimitetyn komission toimikausi päättyy 31 päivänä lokakuuta 2019.
                  
               
                     (2)
                  
                  
                     Uusi komissio, jossa on yksi kansalainen kustakin jäsenvaltiosta, mukaan lukien komission puheenjohtaja ja unionin ulkoasioiden ja turvallisuuspolitiikan korkea edustaja, olisi nimitettävä 31 päivään lokakuuta 2024 saakka.
                  
               
                     (3)
                  
                  
                     Eurooppa-neuvosto nimesi Ursula VON DER LEYENin henkilöksi, jota ehdotettiin Euroopan parlamentille komission puheenjohtajaksi, ja Euroopan parlamentti valitsi hänet komission puheenjohtajaksi 16 päivänä heinäkuuta 2019 pidetyssä täysistunnossaan.
                  
               
                     (4)
                  
                  
                     Neuvoston olisi hyväksyttävä yhteisymmärryksessä komission puheenjohtajaksi valitun kanssa luettelo muista henkilöistä, jotka neuvosto esittää nimitettäväksi komission jäseniksi 31 päivään lokakuuta 2024 saakka.
                  
               
                     (5)
                  
                  
                     Eurooppa-neuvosto nimitti komission puheenjohtajaksi valitun suostumuksella 5 päivänä elokuuta 2019 Josep BORRELL FONTELLESin unionin ulkoasioiden ja turvallisuuspolitiikan korkeaksi edustajaksi Euroopan unionista tehdyn sopimuksen 18 artiklan 1 kohdan mukaisesti.
                  
               
                     (6)
                  
                  
                     Neuvosto sai 23 päivänä elokuuta 2019 Yhdistyneen kuningaskunnan pysyvältä edustajalta Euroopan unionissa kirjeen, jossa todetaan seuraavaa:
                     ”Koska Yhdistynyt kuningaskunta eroaa Euroopan unionista 31 päivänä lokakuuta 2019, pääministeri ilmoitti alahuoneessa 25 päivänä heinäkuuta 2019, että hän ei nimeä uuteen komissioon komission jäsentä Yhdistyneestä kuningaskunnasta, ja että tämän päätöksen tarkoituksena ei ole estää EU:ta nimeämästä uutta komissiota.
                     Vahvistan tällä kirjeellä muodollisesti, että pääministerin ilmoituksen mukaisesti Yhdistynyt kuningaskunta ei nimeä ehdokasta komission jäsenten kollegioon kaudeksi 2019–2024.”
                  
               
                     (7)
                  
                  
                     Euroopan unionista tehdyn sopimuksen 17 artiklan 7 kohdan toisen alakohdan mukaisesti komission puheenjohtajaksi valittu on ilmoittanut suostumuksensa tähän.
                  
               
                     (8)
                  
                  
                     Euroopan unionista tehdyn sopimuksen 17 artiklan 7 kohdan kolmannen alakohdan mukaisesti Euroopan parlamentti äänestää komission puheenjohtajan, unionin ulkoasioiden ja turvallisuuspolitiikan korkean edustajan ja muiden komission jäsenten hyväksymisestä yhtenä kokoonpanona,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Neuvosto esittää yhteisymmärryksessä komission puheenjohtajaksi valitun Ursula VON DER LEYENin kanssa, että seuraavat henkilöt nimitetään komission jäseniksi 31 päivään lokakuuta 2024 saakka:
            
                         
                     
                     
                        Helena DALLI
                     
                  
                         
                     
                     
                        Valdis DOMBROVSKIS
                     
                  
                         
                     
                     
                        Elisa FERREIRA
                     
                  
                         
                     
                     
                        Mariya GABRIEL
                     
                  
                         
                     
                     
                        Paolo GENTILONI
                     
                  
                         
                     
                     
                        Sylvie GOULARD
                     
                  
                         
                     
                     
                        Johannes HAHN
                     
                  
                         
                     
                     
                        Phil HOGAN
                     
                  
                         
                     
                     
                        Ylva JOHANSSON
                     
                  
                         
                     
                     
                        Věra JOUROVÁ
                     
                  
                         
                     
                     
                        Stella KYRIAKIDES
                     
                  
                         
                     
                     
                        Janez LENARČIČ
                     
                  
                         
                     
                     
                        Rovana PLUMB
                     
                  
                         
                     
                     
                        Didier REYNDERS
                     
                  
                         
                     
                     
                        Margaritis SCHINAS
                     
                  
                         
                     
                     
                        Nicolas SCHMIT
                     
                  
                         
                     
                     
                        Maroš ŠEFČOVIČ
                     
                  
                         
                     
                     
                        Kadri SIMSON
                     
                  
                         
                     
                     
                        Virginijus SINKEVIČIUS
                     
                  
                         
                     
                     
                        Dubravka ŠUICA
                     
                  
                         
                     
                     
                        Frans TIMMERMANS
                     
                  
                         
                     
                     
                        László TRÓCSÁNYI
                     
                  
                         
                     
                     
                        Jutta URPILAINEN
                     
                  
                         
                     
                     
                        Margrethe VESTAGER
                     
                  
                         
                     
                     
                        Janusz WOJCIECHOWSKI,
                     
                  
                         
                     
                     
                        unionin ulkoasioiden ja turvallisuuspolitiikan korkeaksi edustajaksi nimitetyn Josep BORRELL FONTELLESin lisäksi.
                     
                  
         
            2 artikla
            Tämä päätös toimitetaan Euroopan parlamentille.
         
         
            3 artikla
            Tämä päätös julkaistaan Euroopan unionin virallisessa lehdessä.
         
         
            Tehty Brysselissä 10 päivänä syyskuuta 2019.
            
               
                  Neuvoston puolesta
               
               
                  Puheenjohtaja
               
               T. TUPPURAINEN
            
         
         
            (1)  EUVL L 165, 18.6.2013, s. 98.
         
            (2)  Eurooppa-neuvoston päätös 2014/749/EU, annettu 23 päivänä lokakuuta 2014, Euroopan komission nimittämisestä (EUVL L 311, 31.10.2014, s. 36).